
Zöld szemek

Az utcai lámpa fénykörébe léptem és megálltam. Az ablakból világosság áradt ki, egy árnyék mozdult meg a házban. Tudtam, hogy csak ő van otthon, még sem mertem közelebb menni. Ha csak megpillantottam, már attól elvörösödtem, számból értelmetlen szavak röppentek ki. Sosem gúnyolt ki érte, inkább jókedvűen mosolygott felém, melytől éreztem kezd elmúlni a szégyenlősségem. 
A nyelvem hegyén volt mindig, de soha nem tudtam kimondani. Így minden este eljövők az otthonához és megpróbálom. Viszont legtöbbször még az ajtajáig sem érek el, mert a tudat, hogy elveszem egy másik férfi feleségét, bűntudattal töltene el. Illetve megbélyegezném őt is, hogy összeállt velem. Ellenben az utam, mindig ide hozz és megbűvölten figyelem az árnyékot. Kinek gazdája bárcsak az enyém lenne. A gondolataim közül egy fura hang vezetett ki. Melyre körbenézve mellettem egy kopasz úriemberre lettem figyelmes. Aki észrevéve felém fordult.
· Jó estét! – üdvözöltem, mire fejét az ég felé fordította. 
·  Ugye milyen gyönyörű éjsszakánk van? – bólintottam, majd követtem a tekintetét és közben a kiejtését hallva valamiért nagyon ismerősnek találtam.
Viszont még mielőtt elgondolkodhattam volna rajta a férfi sötétzöld szemeivel néztem farkasszemet.
· Talán én segíthettek neked. – nem értettem mire célozhat, de mikor a házra nézett, én egyből tagadni kezdtem mindent. – Oh, nem kell ezt sszégyelni. A ssszívnek nem lehet parancsolni. De hallgatni annál inkább. – becsukva a szemét elmélyülten ringatni kezdte magát, majd váratlanul kinyitva egészen az arcomba hajolt.
· Hallottam a vágyadat. A legbelsszőbb óhajodat. A kívánsszágodat. – foltos zöld kabátjából egy fiolát vett elő. – Tesszék, fogadd el. – elvettem és a benne lévő kék folyadékot nézegettem.
· Én ezt nem fogadhatom el. Nekem nincs … - mielőtt még kimondhattam volna a férfi hosszú éles körmét az ajkamra biggyesztette.
· Tudom én asszt. – elmosolyodott, majd a számról levéve folytatta. – De mert ma nagylelkű hangulatban vagyok, ezért mosszt az egyszer kivételt tehetek. Úgy látszik, sszerencsés napod van ma fiam. – elvigyorodott a mondatán és már sokkal lelkesebben figyeltem az üvegcsében rejtőző folyadékot.
· Akkor ezzel valóra válhat a kívánságom? Bármi, amire csak vágyok, azt megkapom? – a férfi helyeslően biccentett és mindkettőnk tekintette a házra esett.
· Pontosszan, ahogy mondod. Csak annyi a dolgod, hogy megisszod. Ennyire egyszerű az egéssz. – az ablakban lévő fekete mozgást szemléltem és mire visszanéztem a különös idegen már eltűnt.
Elmosolyodtam a szerencsémen és kinyitva fiolát ki is ittam az egészet. Furcsa bizsergető érzés járta a testem, majd az hirtelen változni kezdett. Amikor elmúlt a legközelebbi pocsolyába nézve felismertem álmaim asszonyának férjének arcát. Ujjamat végighúzva a sima bőrömön, rájöttem, hogy itt a lehetőség, amire annyira vágytam. Együtt töltők egy csodálatos estét vele, majd egy levélben örökkre elbúcsúzok tőle. Utána pedig már én leszek az, aki majd vigasztalja. Bánatát megosztva velem, meg fogja látni, hogy rám van szüksége. Ezekkel a gondolatokkal fejemben kopogtam be és tárult ki az ajtó. Vörös göndör haja keresztezte mosolygó arcát. Aztán hirtelen egy érzés fogott el, mintha csak álmodnám az egészet. A szavak elmosódtak, értelmetlenné váltak. A falak mozogtak, lábam alatt a lépcső sziszegő hangot adott ki. Majd ránéztem, vakító zöld szemei beleégtek a tudatomba. A következő pillanatban pedig már minden elsötétült. 
Az ablakból betörő napfény ébresztett fel. Egy ágyban voltam és mellettem álmaim nője békésen aludt. Megörülve ennek még jobban hozzábújtam, amikor vörös foltot láttam meg a hátán. Lehúzva a takarót a szám elé kaptam a kezem, hogy elfojtsam a kitörni készülő rémületemet. Az egész lepedő vérben úszott, ahogy meztelen testem is. Gyorsan odamentem hozzá és megfogva kihűlt hófehér bőrét felém fordítottam. A testén többszörös szúrás nyom volt. Kimerevedett szemeivel találkozva gyorsan nagy levegőt vettem. A ruháimat megtalálva felöltöztem és már rohantam volna ki a házból, amikor megláttam a tükörben magamat. 
Az arcom még mindig ugyanaz volt, vércseppek alvadtak meg rajta. Letöröltem amennyire csak tudtam és kalapot, sálat tekertem a nyakamba. Kilépve, be is zártam magam után az ajtót. Könnyeimet visszafojtva haladtam végig az utcán, hogy minél messzebb kerüljek a háztól. Napokkal később láttam meg az újságban a körözési plakátomat. Melyben gyilkosággért kerestek engem, vagyis a volt szerelmem férjét. Az idő, melyet az utcán töltöttem gondolkodásra bírt. Egyetlen egy megoldás volt számomra. A menekülés. Összeszedtem a maradék pénzemet és vonatjegyet vettem. Felszállva rá, úgy éreztem örökkre búcsút inthettek hazámnak. Míg nem egy ülésen észrevettem a különös idegent, ahogy az ablakon bámult ki. Leültem eléje, melyre azonnal felém fordult és elmosolyodott. Elmondtam neki, mi történt és kértem, hogy segítsem rajtam.
· Hogyne kedvessz barátom. Sszegíteni fogok neked. – kezét a mellére tette. - És mert annyira sszívemen viselem a sorsodat. Ezért újfent nem kérek tőled semmit. – biccentett egyet és mintha a szájából egy villás nyelv lógott volna ki.
Viszont mikor újra megnéztem már nem volt ott. Szavait hallgatva már előttem is volt a hely, ahol megtalálhatom a lehetséges gyilkost. Aztán a kabátjából egy pisztoly tett elém.
· Csak a bissztonsszágod érdekében. – megköszönve mindent leszálltam a vonatról és elindultam vissza a városba.
Egy elhagyatottnak tűnő házba léptem be, melynek padlásán lépéseket hallottam meg. A fegyveremet elővéve rontottam be és hirtelen mozdulni sem bírtam a döbbenettől. Önmagam, vagyis a régi testem nézett vissza rám. Meglátva engem dühös arcot vágott és a faltól egy puskát elvéve már lőni akart. Amikor meghúztam a ravaszt. A rajta lévő fehér ingen egyre táguló vörös folt keletkezett. Rám nézett, majd összeesett. A földre lerogyva kiesett a kezemből a pisztoly és elszörnyedve a tettemen zokogni kezdtem. Míg nem mellettem két fekete cipő állt meg. Felnéztem rá és az idegen volt az. A füstölgő pisztolyt eltette a ruhájába, aztán a holtestnél állt meg.
· Véletlen volt. Csak baleset volt. Én nem akartam… - a könnyeimet letörölve szipogtam, mely közben a férfi nevetésére figyeltem fel.
Amikor pedig jobban füleltem már nem röhögést, hanem sziszegést halottam. Ellépve a testtől még mindig kacarászott, majd hirtelen abbahagyta, ahogy előttem állt meg. Fejemet feléje emelve észrevettem, hogy zöld szemei most leginkább a hüllőkhöz hasonlított.
· Mindessz egy ártatlan kívánság miatt. Milyen kár.  Pedig vissszadhattam volna a tested. De asszzal, hogy megölted. – a feje teljes szögben elfordult a halott felé, majd vissza rám. -  Szajnos nem sszegíthettek. – már ment volna el, mikor megfogtam a lábát.
· Ne! Kérlek segítened, kell! Bármit megteszek! – ezt hallva elmosolyodott és kivillantotta villás nyelvét.
Majd az egész alakja növekedni kezdett. Ruhája pikkelyé változott, mely az egész testét beborította. Míg nem egy hatalmas méregzöld kígyó állt előttem.
· Mindig issz imádtam sszegíteni rajtatok. Sszajnos sszoha nem tudtam ellenállni a kísszértéssnek. Mi nagyon jó barátok lesszünk. Jack. – ekkor a hüllő kivillantva hatalmas méregfogait rám támadt.

A következő, amire emlékszek, hogy az ágyamban vagyok, és egy rémálomból ébredezek fel éppen. Gyertyát gyújtok és az újság címlapját elolvasva gyorsan öltözni kezdtem. A padló alól kivettem az aktatáskámat, benne a felszerelést leellenőrizve kiléptem az utcára. A falon lévő kis táblára ránéztem. Rajta „East End” szerepelt. Elmosolyodtam, majd a járdán lépkedve egy női hangra lettem figyelmes. Aztán egy sötét sikátorban el is tűntem, az éjszaka egy sikolytól lett éles.

